pythainlp/thai-wiki-dataset-v3 huggingface dataset:
อุทยานแห่งชาติสโลวักพาราไดซ์

อุทยานแห่งชาติสโลวักพาราไดซ์ (Slovak Paradise National Park) เป็น 1 ใน 9 อุทยานแห่งชาติในสโลวาเกีย ตั้งอยู่ในสโลวาเกียตะวันออก อุทยานแห่งนี้ครอบคลุมพื้นที่ของเทือกเขาสโลวักพาราไดซ์ ซึ่งตั้งอยู่ทางตอนเหนือของทิวเขา Slovenské rudohorie
อุทยานแห่งนี้ครอบคลุมพื้นที่ 197.63 ตร.กม. และเขตกันชนรอบๆอุทยานอีก 130.11 ตร.กม. รวมเป็นพื้นที่ทั้งหมด 327.74 ตร.กม. อุทยานเป็นที่ตั้งของเขตอนุรักษ์ธรรมชาติระดับชาติ 11 แห่ง และเขตอนุรักษ์ธรรมชาติทั่วไปอีก 8 แห่ง ภายในอุทยานมีทางเดินสำหรับเดินชมธรรมชาติความยาวประมาณ 300 กม. ซึ่งตลอดทางเดินจะมีบันไดและสะพานอยู่มากมาย บริเวณสโลวักพาราไดซ์มีถ้ำอยู่ประมาณ 350 แห่ง แต่มีเพียงถ้ำน้ำแข็ง  Dobšinská เท่านั้นที่เปิดให้คนทั่วไปเข้าชมได้ และถ้ำแห่งนี้ยังได้รับการขึ้นทะเบียนเป็นแหล่งมรดกโลกตั้งแต่ปี พ.ศ. 2543
ประเทศสโลวาเกีย
พระอักโษภยพุทธะ

พระอักโษภยะพุทธะ เป็นพระธยานิพุทธะ 1 ใน 5 องค์ พระอักโษภยะพุทธะเป็นพระธยานิพุทธะ 1 ใน 5 องค์ พระนามหมายถึง"ไม่หวั่นไหว" ประทับทางทิศตะวันออกของพุทธมณฑล
พระกายสีน้ำเงิน รัศมีสีขาว
เป็นต้นตระกูลของพระโพธิสัตว์ตระกูลวัชระ
เป็นสัญญลักษณ์แทนโพธิจิตในสรรพสัตว์ ถือดอกบัวที่เป็นสัญญลักษณ์แห่งความกรุณา และระฆังที่หมายถึงอิตถีภาวะแห่งเมตตาและขันติ
ทรงช้างคู่สีน้ำเงิน อันเป็นสัญญลักษณ์แห่งพลังมหาศาล พระโพธิสัตว์ตระกูลวัชระที่รู้จักกันดีคือพระวัชรปาณิโพธิสัตว์และพระกษิติครรภ์โพธิสัตว์พระวัชรปาณีโพธิสัตว์และพระกษิติครรภโพธิสัตว์
== ความเชื่อ ==
พระองค์เป็นตัวแทนของปัญญาญาณดังกระจก คือส่องให้เห็นหมดทุกด้าน โดยไม่ปิดบังอำพราง ประจำอยู่ทิศตะวันออกในพุทธมณฑล มีลักษณะใกล้เคียงกับพระไวโรจนพุทธะ โดยอาจสลับตำแหน่งในพุทธมณฑลกันได้ ความเชื่อในคัมภีร์มรณะของทิเบต พระอักโษภยะจะปรากฏในวันที่ 2 พร้อมด้วยพระกษิติครรภ์โพธิสัตว์ ตัวแทนแห่งความสมบูรณ์และความงอกงามและพระเมตไตรยโพธิสัตว์
== รูปลักษณ์ ==
ท่าทางประจำพระองค์คือภูมิสปรศมุทรา ซึ่งเป็นการวางพระหัตถ์ซ้ายในรูปแบบการทำสมาธิ พระหัตถ์ขวาเหยียดออก นิ้วชี้ชี้ลงสัมผัสพื้นดินเพื่อแสดงการมีชัยเหนือมาร
เสียงประจำพระองค์คือเสียง "ฮัม" ซึ่งเป็นเสียงที่เกิดจากศูนย์ลมที่หัวใจ แสดงถึงการเชื่อมโยงสิ่งต่างๆ เป็นร่างแหอยู่ภายในยานเดียวกัน
== สัญลักษณ์ ==
สัญลักษณ์ประจำพระองค์คือคฑาเพชร ซึ่งสื่อถึงความมั่นคง ไม่คลอนแคลนของธรรมะ และความไม่หวั่นไหวของผู้บรรลุธรรม
== พาหนะ ==
พาหนะของพระองค์คือช้าง ซึ่งเป็นสัญลักษณ์ของความมั่นคง
ในทิเบตถือว่าช้างเป็นสัญลักษณ์ของสติปัญญา
== อ้างอิง ==
===บรรณานุกรม===
อักโษภยพุทธะ
ไบโอติน

ไบโอติน (biotin) หรือ วิตามินเอช (vitamin H) หรือ วิตามินบี7 (vitamin B7) เป็นวิตามินในกลุ่มวิตามินบีซึ่งสามารถละลายน้ำได้ สำคัญต่อการเจริญของเซลล์ การผลิตกรดไขมัน การเผาผลาญไขมันและกรดอะมิโน
== ประโยชน์ ==
ช่วยในการย่อยหรือแตกตัวของคาร์โบไฮเดรตให้กลายเป็นกลูโคส
ช่วยในการย่อยหรือแตกตัวของโปรตีนและไขมัน
ช่วยให้ระบบประสาททำงานได้ตามปกติ
ช่วยให้กล้ามเนื้อในกระเพาะและลำไส้ทำงานได้ดีขึ้น
ช่วยบำรุงผิวหนัง เส้นผม ตา ปากและตับ
== ภาวะการได้รับไม่เพียงพอ ==
หากได้รับไบโอตินไม่เพียงพอ อาจเกิดอาการต่าง ๆ เหล่านี้ได้
อ่อนเพลีย และอาจเจ็บปวดกล้ามเนื้อ
คลื่นไส้ อาเจียน หรืออาจมีความผิดปกติในระบบทางเดินอาหาร
มีอาการทางระบบประสาท เช่น ซึมเศร้า ประสาทหลอน นอนไม่หลับ
เกิดความผิดปกของระบบผิว เช่น เป็นผื่น ผิวแห้ง ผิวคล้ำ
ผมร่วง
ระบบการเผาผลาญไขมันผิดปกติ ทำให้คอเลสเตอรอลในเลือดสูง
ผู้ที่เสี่ยงต่อการได้รับไบโอตินไม่เพียงพอ คือ ผู้ป่วยโรคทางพันธุกรรม ผู้ที่รับประทานไข่ดิบจำนวนมาก ผู้ติดสุราเรื้อรัง หรือผู้ป่วยทางเดินอาหาร
== แหล่งที่พบ ==
ไบโอตินพบได้มากในอาหารหลายประเภท เช่น ไข่แดง ตับ ไต ยีสต์ น้ำนม ผักและผลไม้สด และพบได้น้อยมากในเนื้อสัตว์ ธัญพืชและแป้ง
== อ้างอิง ==
นิตยสารชีวจิต ฉบับวันที่ 1 พฤษภาคม 2550
วิตามินบี
กรดคาร์บอกซิลิก
สมาคมวิศวกรที่ปรึกษาแห่งประเทศไทย

สมาคมวิศวกรที่ปรึกษาแห่งประเทศไทย หรือ The Consulting Engineers Association of Thailand มีชื่อย่อว่า ว.ป.ท. หรือ C.E.A.T. ได้จดทะเบียนเมื่อวันที่ 31 ตุลาคม พ.ศ. 2521 เพื่อเป็นศูนย์กลาง และตัวแทนของวิศวกรที่ปรึกษาในประเทศไทย ในอันที่จะประสานความร่วมมือกันในวิชาชีพระหว่างสมาชิก เสริมสร้างและพัฒนาวิชาชีพวิศวกรที่ปรึกษาของไทยให้ทัดเทียมอารยประเทศ
ในปี พ.ศ. 2528 ได้เข้าร่วมเป็นสมาชิกของสมาพันธ์วิศวกรที่ปรึกษาสากล International Federation of Consulting Engineers
นายกสมาคมวิศวกรที่ปรึกษาแห่งประเทศไทย คนปัจจุบัน คือ นายชวลิต จันทรรัตน์ (พ.ศ. 2564-2566)
== วัตถุประสงค์ ==
เป็นองค์กรที่เป็นตัวแทนของผู้ประกอบวิชาชีพวิศวกรที่ปรึกษา
ส่งเสริมและสนับสนุนการประกอบวิชาชีพวิศวกรรม
ส่งเสริมและสนับสนุนให้เกิดประโยชน์ทางวิชาชีพ รักษาสิทธิ และผลประโยชน์ของสมาชิก
ส่งเสริมและสนับสนุนการศึกษา งานวิจัย และเผยแพร่งานวิชาชีพวิศวกรรม
ส่งเสริมความสามัคคีและผดุงเกียรติของสมาชิก
กำกับดูแลการดำเนินงานของสมาชิกให้ถูกต้องตามจรรยาบรรณและมาตรฐานการประกอบวิชาชีพ
ให้ความร่วมมือ คำปรึกษา และข้อมูลที่เกี่ยวกับการทำงานวิศวกรรมแก่รัฐ และองค์กรสาธารณะ ทั้งภายในและภายนอกประเทศ
== แหล่งข้อมูลอื่น ==
เว็บไซต์ของ สมาคมวิศวกรที่ปรึกษาแห่งประเทศไทย 
การให้บริการและขีดความสามารถที่ปรึกษาไทย 
วิศวกรที่ปรึกษา
หน่วยงานที่เกี่ยวข้องกับวิศวกรรมศาสตร์
เกษม ศิริสัมพันธ์

เกษม ศิริสัมพันธ์ (17 กรกฎาคม พ.ศ. 2475 – 30 พฤษภาคม พ.ศ. 2550) เคยเป็นสมาชิกสภานิติบัญญัติแห่งชาติ ในปี พ.ศ. 2516 สมาชิกวุฒิสภา สมาชิกสภาร่างรัฐธรรมนูญ พ.ศ. 2539 เลขาธิการพรรคกิจสังคม รัฐมนตรีช่วยว่าการกระทรวงมหาดไทย และรัฐมนตรีว่าการกระทรวงศึกษาธิการ
เกษม ศิริสัมพันธ์ หรือ ดร.เกษม ศิริสัมพันธ์ เป็นผู้หนึ่งที่สนใจและมีบทบาทต่อวิชาชีพสื่อมวลชนไทย เป็นคณบดีคนแรกของคณะวารสารศาสตร์และสื่อสารมวลชน มหาวิทยาลัยธรรมศาสตร์ เป็นหัวหน้าโครงการปริญญาโท คณะนิเทศศาสตร์ มหาวิทยาลัยกรุงเทพ เป็นกรรมการผู้ทรงคุณวุฒิของสภาการหนังสือพิมพ์แห่งประเทศไทย และเป็นประธานมูลนิธิสื่อเพื่อการศึกษาของชุมชน ซึ่งดำเนินงานหนังสือพิมพ์ออนไลน์ประชาไท และเขียนบทความประจำในเว็บไซต์ของหนังสือพิมพ์ผู้จัดการ
ดร.เกษม ศิริสัมพันธ์ ถึงแก่อนิจกรรม เมื่อเวลา 12:50 น. ของวันที่ 30 พฤษภาคม พ.ศ. 2550 ด้วยโรคมะเร็งลำไส้
== การศึกษา ==
ดร.เกษม ศิริสัมพันธ์ ศึกษาที่โรงเรียนอำนวยศิลป์ จบมัธยมปีที่ 6 จากวชิราวุธวิทยาลัย มัธยมปีที่ 8 จากกรุงเทพคริสเตียนวิทยาลัย ปริญญาตรีนิติศาสตร์ จากมหาวิทยาลัยธรรมศาสตร์ และเนติบัณฑิตไทย
จากนั้นได้รับทุนเดินทางไปศึกษาต่อที่มหาวิทยาลัยวิสคอนซิน สหรัฐอเมริกา โดยสำเร็จปริญญาโททางหนังสือพิมพ์ ปริญญาโทรัฐศาสตร์ และปริญญาเอกรัฐศาสตร์จากมหาวิทยาลัยดังกล่าว
== เครื่องราชอิสริยาภรณ์ ==
== อ้างอิง ==
ชาวไทยเชื้อสายเปอร์เซีย
สกุลศิริสัมพันธ์
นักวิชาการชาวไทย
อาจารย์คณะนิเทศศาสตร์ - วารสารศาสตร์ - การสื่อสาร
นักหนังสือพิมพ์ชาวไทย
นักการเมืองไทย
รัฐมนตรีว่าการกระทรวงศึกษาธิการไทย
สมาชิกสภาผู้แทนราษฎรกรุงเทพมหานคร
สมาชิกสภานิติบัญญัติแห่งชาติ
สมาชิกสภาร่างรัฐธรรมนูญไทย
พรรคกิจสังคม
บุคคลจากโรงเรียนอำนวยศิลป์
บุคคลจากโรงเรียนวชิราวุธวิทยาลัย
บุคคลจากโรงเรียนกรุงเทพคริสเตียนวิทยาลัย
บุคคลจากคณะนิติศาสตร์ มหาวิทยาลัยธรรมศาสตร์
บุคคลจากมหาวิทยาลัยวิสคอนซิน แมดิสัน
บุคคลจากคณะวารสารศาสตร์และสื่อสารมวลชน มหาวิทยาลัยธรรมศาสตร์
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ จ.ภ.
บุคคลในประวัติศาสตร์ไทย พ.ศ. 2516–2544
สควีซ แอนิมอล

สควีซ แอนนิมอล (Sqweez Animal) เป็นวงดนตรีสัญชาติไทย ภายใต้แนวเพลงป๊อบ ร่วมกับร็อก โซล อาร์แอนด์บี ฟังค์ และดิสโก้ มีเพลงที่เป็นที่รู้จัก เช่น อาจยังไม่สาย และ ฉันไม่เหงา ในอัลบั้มแรก และมีอัลบั้มที่สองที่ชื่อว่า ไม่มีที่มา ในปี 2554
== ประวัติ ==

ในช่วงที่วินไปศึกษาที่ประเทศอังกฤษ เขารวมกลุ่มกับเพื่อนๆ (ในตอนนั้นเป็นจีน มหาสมุทร วง Saliva Bastards ในปัจจุบัน) ตั้งวงดนตรีขึ้นมา แต่ด้วยความคิดเห็นทางดนตรีที่ไม่ตรงกัน สมาชิกของวงจึงแยกย้ายกันไป ต่อมาพี่ชายของประชาธิป (สิงห์) ซึ่งเป็นเพื่อนกับวิน แนะนำให้ทั้งสองรู้จักกัน พวกเขาจึงร่วมกันทำผลงานเพลง “อาจยังไม่สาย” กับ “ฉันไม่เหงา” วางขายครั้งแรกในงานแฟตเฟสติวัล ครั้งที่ 4 และส่งเดโมเพลงให้คลื่นแฟตเรดิโอ ซึ่งเป็นจุดเริ่มต้นที่ทำให้วงเป็นที่รู้จัก ต่อมาจึงออกเป็นอัลบั้มเต็มชุดแรกของพวกเขา ในสังกัดค่ายสไปซีดิสก์
ชื่อของวงมาจากแนวความคิดว่า สมาชิกทั้งสองคนของวงเปรียบเหมือนลิง ที่จะมีชีวิตชีวาในเวลากลางคืน ส่วนคำว่า Sqweez แผลงมาจากคำว่า Squeeze ในภาษาอังกฤษ ซึ่งแปลว่า บีบ อันเป็นแนวการร้องของนักร้องนำ และแนวเพลงที่ต้องการบีบความรู้สึกของผู้ฟังให้คล้อยตามไปกับเพลง
== สมาชิก ==
วิน ศิริวงศ์ (วิน) ร้องนำ
ประชาธิป มุสิกพงศ์ (สิงห์) มือกีตาร์ – เสียชีวิตเมื่อ 29 กรกฎาคม 2558
== ผลงาน ==
=== อัลบั้มเพลง ===
อัลบั้ม อาจยังไม่สาย (พ.ศ. 2550)
Suffocated Intro
ครึ่งสายตา (Half An Eyesight)
จะรักดีไหม (Undeniable)
ฉันไม่เหงา (I'm Not Lonely)
รักไม่หลอก (Love Never Lie)
ไม่มองกลับหลัง (Not Looking Back)
ทำไงดี (Tum Ngai Dee)
นางในฝัน (Nang Nai Fun)
อีกสักครั้ง (Another Day)
อาจยังไม่สาย (It Ain't Too Late)
Materialistic
Let's Cry
เริ่มใหม่ (Restart)
อาย (Shy)
Suffocated Outtro
อัลบั้ม ไม่มีที่มา (พ.ศ. 2554)
พรุ่งนี้ที่ดีกว่า (Better Day)
คำบางคำ (Enchante)
ฟังสิ (Funksy)
จนวันสุดท้าย (Till I Die) Feat. แป๋ง Yellow Fang
ไม่มีที่มา (From Nowhere)
รักลอยลม (Windy Song)
แบบนี้ (Truly Me)
2012
รักเรา (Our Love)
ยาเวลา (Time Pill)
ซิงเกิล
Secretive (บอกไม่ได้)
Motorcycle (มอเตอร์ไซค์)
Answer Ost.เดือนประดับดาว
=== เพลงพิเศษ ===
อัลบั้ม Siam Songbook (พ.ศ. 2551)
หนังสือเพลงสยาม (SIAM SONGBOOK) เป็นการรวม 12 เพลงลูกกรุงที่มีชื่อเสียงในอดีต นำมาขับร้องใหม่โดยศิลปินรุ่นใหม่
# หยาดน้ำฝน หยดน้ำตา
เพลงคัฟเวอร์ (Cover) จากงาน GreenSpace One World Party (พ.ศ. 2552)
เป็นเพลงที่สควีซ แอนนิมอล นำเพลงของวง สครับบ์ มาขับร้องในงาน GreenSpace One World Party ในวันที่ 11 สิงหาคม พ.ศ. 2552 ณ เซ็นทารา แกรนด์ แอท เซ็นทรัลเวิดล์
# เข้ากันดี
อัลบั้ม Tales (พ.ศ. 2553)
เป็นอัลบั้มที่รวมศิลปินจากค่ายสไปซีดิสก์ ที่มาพร้อมกับหนังสือพ็อกเก็ตบุ๊กที่ชื่อว่า Tales
# ก่อนหน้านี้
Album Past Forward (พ.ศ. 2556)
# รอรัก
== คอนเสิร์ต ==
== แหล่งข้อมูลอื่น ==
สควีซ แอนิมอล - You2Play.com 
สควีซ แอนิมอล ใน MySpace
เว็บบอร์ดของวง Sqweez animal
บทสัมภาษณ์ Sqweez Animal
== อ้างอิง ==
กลุ่มดนตรีสัญชาติไทย
วงกลุ่มสองสัญชาติไทย
กลุ่มดนตรีไทยในยุค 2000
ตำหนัก

ตำหนัก หมายถึง เรือนที่อยู่ของเจ้านาย หรือกุฏิของสมเด็จพระสังฆราช กรณีที่เป็นเรือนของเจ้านายชั้นสูงจะใช้คำว่า พระตำหนัก
== ตำหนักในประเทศไทย ==
พระตำหนักเปี่ยมสุข  วังไกลกังวล อำเภอหัวหิน จังหวัดประจวบคีรีขันธ์
พระตำหนักทักษิณราชนิเวศน์ จังหวัดนราธิวาส
พระตำหนักภูพิงค์ราชนิเวศน์ จังหวัดเชียงใหม่
พระตำหนักภูพานราชนิเวศน์ จังหวัดสกลนคร
พระตำหนักสิริยาลัย จังหวัดพระนครศรีอยุธยา
พระตำหนักเลอดิศ
พระตำหนักวิลล่าวัฒนา
พระตำหนักจักรีบงกช จังหวัดปทุมธานี
พระตำหนักพัชราลัย
พระตำหนักประถม จังหวัดนนทบุรี ในสมเด็จเจ้าฟ้าจุธาธุชธราดิลก กรมขุนเพ็ชรบูรณ์อินทราไชย
พระตำหนักสมเด็จ วังบางขุนพรหม
พระตำหนักพระราชชายาเจ้าดารารัศมี
พระตำหนักดาราภิรมย์ อำเภอแม่ริม จังหวัดเชียงใหม่
พระตำหนักแพ วังเลอดิส
พระตำหนักสวนปทุม
พระตำหนักพิมานมาศ จังหวัดชลบุรี
พระตำหนักชาลีมงคลอาสน์ พระราชวังสนามจันทร์
พระตำหนักดอยตุง จังหวัดเชียงราย
พระตำหนักมารีราชรัตบัลลังค์
== แหล่งข้อมูลอื่น ==
พระตำหนัก
บันทึกวัฒนธรรม:  “พระตำหนักแดง” เรือนหลวงต้นรัตนโกสินทร์ 
== ดูเพิ่ม ==
พระที่นั่ง
ที่ประทับพระบรมวงศานุวงศ์ในปัจจุบัน
แหล่งที่อยู่
ตำหนัก
ฮาจิโก

ฮาจิโก  (10 พฤศจิกายน พ.ศ. 2466 - 8 มีนาคม พ.ศ. 2478) เป็นสุนัขที่เป็นที่รู้จักในนามของ "สุนัขยอดกตัญญู ฮาจิโก" (忠犬) เป็นสุนัขสายพันธุ์อากิตะ ฮาจินั้นเป็นสัญลักษณ์ถึงความจงรักภักดีอันน่าทึ่งจากการที่มันเฝ้ารอเจ้านายของมันเป็นเวลาหลายปี แม้ว่าเจ้านายของมันจะเสียชีวิตไปแล้ว
ในปัจจุบันฮาจิเป็นสัญลักษณ์ของความสัตย์ซื่อ หนุ่มสาวญี่ปุ่นจะไปสัญญารักต่อกันหน้ารูปหล่อของฮาจิโกที่สถานีรถไฟดังกล่าว
== ชีวิต ==

ในปี ค.ศ. 1924 ฮิเดซาบูโร อูเอโนะ ศาสตราจารย์ประจำภาควิชาการเกษตรกรรมแห่งมหาวิทยาลัยโตเกียว ได้เลี้ยงสุนัขสายพันธุ์อากิตาอินุ ไว้ และตั้งชื่อให้ว่า "ฮาจิ" ซึ่งในตอนเย็นของทุกวัน ฮาจิจะไปรอเขาใกล้ ๆ กับสถานีรถไฟชิบูยะ เป็นเช่นนี้อยู่ทุกวันจนกระทั่งในวันหนึ่งในเดือนพฤษภาคม ค.ศ. 1925 ศาสตราจารย์อูเอโนะได้เสียชีวิตจากภาวะเลือดออกในสมอง ทำให้ในวันนั้นเจ้านายของฮาจิไม่ได้กลับไปที่สถานีรถไฟ ถึงกระนั้นในทุก ๆ วัน ฮาจิก็ยังคงมารอเจ้านายของมันที่สถานีชิบูยะ
ตลอดช่วงเวลานั้น ฮาจิโกะกลายเป็นที่สะดุดตาของคนที่สัญจรไปมา หลายคนในสถานีรถไฟนั้นล้วนเคยเห็นฮาจิโกกับเจ้านายของเขาในแต่ละวัน ซึ่งเจ้าหน้าที่ในสถานีรถไฟบางคนก็ไม่ได้เป็นมิตรต่อเจ้าฮาจิโกมากนัก อย่างไรก็ตาม ในปี ค.ศ. 1932 ภายหลังจากที่มีคนเขียนบทความเกี่ยวกับเจ้าฮาจิโกและเจ้านายของเขาลงในหนังสือพิมพ์อาซาฮิ ก็เริ่มมีผู้คนจำนวนหนึ่งที่นำขนมและอาหารไปให้แก่เจ้าฮาจิโก ซึ่งหากรวมระยะเวลาทั้งหมดแล้ว เป็นเวลากว่า 9 ปีภายหลังการเสียชีวิตของศาสตราจารย์อูเอโนะ ที่เจ้าฮาจิโกได้มาเฝ้ารอการกลับมาของเจ้านายทุกวัน
=== สื่อสิ่งพิมพ์ ===

ค.ศ. 1932 นักศึกษาคนหนึ่งในอูเอโนะ (ที่เชี่ยวชาญในการผสมพันธุ์สุนัขอากิตะ) เห็นฮาจิที่สถานีและตามเขาไปในบ้านของคิกูซาบูโร โคบายาชิ อดีตคนสวนของศาสตราจารย์อูเอโนะ) ทำให้เขาได้ทราบถึงประวัติของฮาจิโก ไม่นานหลังจากนั้น  นักศึกษาได้เผยแพร่เอกสารเกี่ยวกับประชากรสุนัขอากิตะในญี่ปุ่น ซึ่งในงานวิจัยของเขาพบว่ามีสุนัขอากิตะพันธุ์แท้เพียง 30 ตัวที่เหลืออยู่ ซึ่งเจ้าฮาจิโกเป็นหนึ่งในนั้น
เขากลับไปเยี่ยมฮาจิโกบ่อยขึ้น และในปีที่เขาตีพิมพ์บทความหลายเรื่องเกี่ยวกับความจงรักภักดีที่น่าทึ่งของฮาจิโกในปี 1932 หนึ่งในบทความเหล่านี้ถูกตีพิมพ์ในโตเกียว โดยหนังสือพิมพ์อาซาฮิชิมบุง ซึ่งทำให้ฮาจิเป็นที่สนใจขึ้นมาทันทีจากทั้งประเทศ เรื่องราวของฮาจิโกกลายเป็นเรื่องโด่งดังระดับชาติ ความสัตย์ซื่อและความทรงจำของเจ้านายของมัน เป็นที่ประทับใจของชาวญี่ปุ่นจากจิตใจที่เปี่ยมด้วยความจงรักภักดี ครูและผู้ปกครองจำนวนมากได้เล่าเรื่องนี้แก่ลูกหลานเพื่อเป็นตัวอย่างสำหรับเด็กที่ควรจะปฏิบัติตาม ในด้านของความจงรักภักดีและรู้คุณ
ในที่สุดความซื่อสัตย์และตำนานของฮาจิโกกลายเป็นสัญลักษณ์ประจำชาติในด้านความจงรักภักดีโดยเฉพาะอย่างยิ่งในยุคจักรวรรดินิยม ที่ผู้คนจงรักภักดีต่ออย่างสุดซึ่งต่อองค์จักรพรรดิ
=== วันที่มรณะของฮาจิโก ===

ฮาจิโกตายลงในวันที่ 8 มีนาคม ค.ศ 1935 บริเวณถนนในชิบูยะ ซึ่งหลังจากฮาจิโกตาย ร่างของมันได้ถูกรักษาไว้ ต่อมาในปี ค.ศ. 2011 ร่างของฮาจิโกถูกชันสูตรที่มหาวิทยาลัยโตเกียวเกี่ยวกับสาเหตุการตาย ซึ่งพบว่ามีพยาธิที่ตับและหัวใจ และมีปัญหาที่ระบบทางเดินอาหาร 

ในปัจจุบันร่างของฮาจิโกถูกเก็บรักษาไว้ที่พิพิธภัณฑ์วิทยาศาสตร์แห่งชาติญี่ปุ่น ป้ายอนุสรณ์ของฮาจิโกตั้งอยู่ในสุสานอาโอยามะ เขตมินาโตะ กรุงโตเกียว  นอกจากนี้ ยังมีอนุสาวรีย์อยู่ที่หน้าสถานีรถไฟชิบูยะ ซึ่งเป็นจุดที่ฮาจิโกนั่งรอเจ้านาย
== อ้างอิง ==
เรื่องราวของฮาจิโก สุนัขยอดกตัญญู 
สุนัขที่มีชื่อเสียง
สุนัขในประเทศญี่ปุ่น
นรธาเมงสอ

นรธาเมงสอ หรือ นรทามางจอ (နော်ရထာ မင်းစော,  หน่อยะถ่ามิงซอ) หรือ สาวัตถีนรถามังคะยอ (ตำนานพื้นเมืองเชียงใหม่) หรือ เมงซานรธามังคุย (พงศาวดารโยนก) พระนามเดิมว่ามังสาจัจ (မင်းသားစစ်) เป็นพระเจ้าเชียงใหม่ผู้ปกครองแคว้นล้านนา ในช่วง พ.ศ. 2121–2150 (29 ปี) พระองค์เป็นพระราชโอรสในพระเจ้าบุเรงนองกับพระนางราชเทวีแห่งหงสาวดี ที่ส่งมาปกครองล้านนา จนกระทั่ง พ.ศ. 2127 เมื่อสมเด็จพระนเรศวรมหาราชแห่งกรุงศรีอยุธยาทรงประกาศอิสรภาพจากพม่า จึงทรงพยายามรวบรวมแผ่นดินอีกครั้ง พระองค์ทรงตีแคว้นล้านนาได้ทั้งหมด นรธาเมงสอต่อสู้มิได้ จึงทรงยอมสวามิภักดิ์เป็นประเทศราชในปี พ.ศ. 2139 แต่สมเด็จพระนเรศวรมหาราชก็ทรงให้นรธาเมงสอปกครองต่อไป อย่างไรก็ตาม พระองค์ได้ถวายพระธิดาเป็นพระมเหสีในสมเด็จพระนเรศวรมหาราชด้วย โดยปรากฏในโคลงบทที่ 21 ความว่า
== พงศาวลี ==
== อ้างอิง ==
บุคคลที่เกิดในคริสต์ทศวรรษ 1550
บุคคลที่เสียชีวิตในคริสต์ทศวรรษ 1600
ราชวงศ์ตองอู
พระมหากษัตริย์ล้านนา
แคว้นล้านนา
พระช้อย

พระช้อย หรือ  สะโทกะยอ (သတိုးကျော်) (ตำนานพื้นเมืองเชียงใหม่) หรือ เจ้าหมองส่วยสโตคอย (พงษาวดารเมืองน่าน) เป็นพระเจ้าเชียงใหม่จากราชวงศ์ตองอู เป็นพระราชโอรสพระองค์เล็กในพระเจ้าเชียงใหม่นรธาเมงสอ หลังจากที่พระราชบิดาสิ้นพระชนม์แล้ว พระราชโอรสทั้ง 3 พระองค์ต่างแย่งชิงราชสมบัติกัน ในที่สุดขุนนางกลุ่มหนึ่งสนับสนุนให้พระองค์ครองราชย์ต่อจากพระบิดาได้สำเร็จในรัชสมัยแรกระหว่าง พ.ศ. 2150 - 2151 (1 ปี) แล้วทรงถูกขุนนางอีกกลุ่มถอดจากราชสมบัติเพื่อให้พระชัยทิพพระเชษฐาพระองค์รองของพระองค์ครองราชย์แทน แต่ขุนนางฝ่ายพระองค์ได้ยกทัพจากลำปางมายึดเมืองเชียงใหม่แล้วถวายราชสมบัติแก่อีกครั้งใน พ.ศ. 2156 - 2158 (2 ปี) ในช่วงนี้เชียงใหม่สวามิภักดิ์ต่อกรุงศรีอยุธยา พระเจ้าอะเน่าก์แพตหลุ่นแห่งกรุงหงสาวดีจึงยกทัพมายึดเมืองเชียงใหม่ พระช้อยทรงถูกจับในข้อหากบฏและถึงแก่พิราลัย เมืองเชียงใหม่จึงกลับมาเป็นเมืองขึ้นของพม่าอีกครั้ง
== อ้างอิง ==
เชิงอรรถ
บรรณานุกรม
รุ่งพงษ์ ชัยนาม. ประวัติศาสตร์ล้านนา : ประวัติศาสตร์ไทยที่คนไทยไม่ค่อยมีโกาสได้ศึกษา. มหาวิทยาลัยสุโขทัยธรรมาธิราช
ราชวงศ์ตองอู
พระมหากษัตริย์ล้านนา
มู่หยงฟู่

มู่หยงฟู่ หรือม่อย้งฮก (慕容復 Murong Fu) เป็นตัวเอกในนิยายเรื่องแปดเทพอสูรมังกรฟ้า ซึ่งแต่งโดยกิมย้ง
จอมยุทธ์หนุ่มผู้ถูกขนานนามเสมอเฉียวฟง  มีพรสวรรค์อีกทั้งยังมีสุดยอดวิชามากมายออกตามหาชาวยุทธ์ หมายฟื้นฟูราชบังลังก์ของตระกูลมู่หยงที่ถูกล้มล้างไป
มู่หยงฟู่เป็นบุตรของมู่หยงป๋อ หรือม่อย้งผัก เป็นเชื้อพระวงศ์แคว้นเยี่ยน ซึ่งถูกกลืนชาติโดยชาวฮั่น จึงถูกบรรพบุรุษปลูกฝังปณิธานกู้ชาติตลอดเวลา วรยุทธ์สูงเยี่ยม ถนัดกลยุทธ์ "ยืมหอกสนองผู้ใช้" (ใช้วิชาของคู่ต่อสู้ประมือกับคู่ต่อสู้เอง) และวิชาดาวเคลื่อนดาราคล้อย ถูกขนานนามร่วมกับเฉียวฟงเป็นจอมยุทธอันดับหนึ่งแห่งแผ่นดิน "เฉียวฟงเหนือ มู่หยงใต้" มีลักษณะหล่อเหลาคมคาย ฉลาดหลักแหลม ฝีมือสูงส่ง นับเป็นมังกรในหมู่มวลมนุษย์
แต่มู่หยงฟู่นับเป็นบุคคลแห่งความโชคร้าย ด้วยความทะเยอทะยานมากไป ทำให้การตัดสินใจครั้งสำคัญมักผิดพลาด จนต้องสูญเสียทั้งบริวาร มิตรสหาย คนรัก ชื่อเสียงเกียรติยศ รวมทั้งความฝันในการกอบกู้บ้านเมืองต้องมลายสูญสิ้น บั้นปลายสติฟั่นเฟือน
==บทวิเคราะห์ จากตั้งแก-ลกถึง ม่อย้งฮก==
ไม่แน่ใจเหมือนกันว่าที่กิมย้งสร้างตัวละครม่อย้งฮกขึ้นมานั้นใช่สืบเนื่องจากความต้องการที่จะซ่อมแซมตัวละครเอกของเรื่องจอมใจจอมยุทธ ที่ถูกวิจารณ์ว่าเขียนออกมาไม่ได้โดดเด่นเท่าใดนัก แต่ทั้งสองมีส่วนคลับคล้ายกันและมีส่วนที่แตกต่างกัน กล่าวโดยสรุปแล้วเราอาจจะมองว่าม่อย้งฮกคือ "เงาสะท้อนของตั้งแกลกในด้านมืดก็ว่าได้"
ที่ว่าเหมือนกันนั้นคือ ทั้งสองคนมีบุคลิกของคุณชายตระกูลสูงศักดิ์สูงสง่าผ่าเผย หล่อเหลาฉลาดทั้งบุ๋นและบู๊ทั้งคู่ ร่ำเรียนวิชาร้อยพันแขนงดุจเดียวกัน และมีปณิธานอันยิ่งใหญ่ในการกอบกู้บ้านเมืองของตนเหมือนกัน แต่ที่ต่างกันก็คือตั้งแกลกตั้งใจทำเพื่อชาวประชา แต่ม่อย้งฮกตั้งใจทำเพื่อกอบกู้ชื่อเสียงของวงศ์ตระกูล
หากเปรียบเทียบกับความพร้อมแล้วตั้งแกลกถือว่าเพียบพร้อมกว่าม่อย้งฮกมากนัก ดูได้จากเหล่าเอี้ย (นาย) ทั้งหลายของสมาคมดอกไม้แดงที่แต่ละคนล้วนมีความสามารถโดดเด่นกันไปในแต่ละด้าน อีกทั้งชาวฮั่นในสมัยของตั้งแกลกต่างชิงชังราชสำนักยิ่ง อย่าว่าแต่ตั้งแกลกมีความลับเรื่องชาติกำเนิดของฮ่องเต้ด้วย
เมื่อเปรียบกับม่อย้งฮกนั้น คนสนิทม่อย้งฮกก็อ่อนด้อยกว่า ช่วงเวลาก็ไม่เป็นใจ และยิ่งไม่มีความลับที่เล่นงานศัตรูได้ กล่าวโดยสรุปก็คือม่อย้งฮกเกิดมาผิดเวลา
หากเปลี่ยนตั้งแกลกเป็นม่อย้งฮก ไม่แน่ว่าภารกิจการโค่นราชวงศ์เช็งอาจกระทำได้ ทั้งนี้เพราะม่อย้งฮกไม่เลือกวิธีใช้เพียงคิดถึงแต่ผลสำเร็จเท่านั้น นี่คล้ายกับคำที่บอกว่า "อันการศึกนั้นไม่หน่ายอุบาย" หากมองย้อนไปยังเหล่าจักรพรรดิ์ผู้ก่อตั้งราชวงของจีนมีท่านใดที่บอกว่าใจซื่อมือสะอาดจริง ๆ มีท่านใดที่ไม่ผ่านหนทางของการฆ่าฟันและการใช้อุบายบ้าง ดังนั้นพฤติกรรมของม่อย้งฮกเราไม่อาจบอกว่าเขาต่ำช้าสามานได้ทันที ได้แต่เพียงบอกว่าเขาเกิดผิดช่วงเวลา  และที่ผิดจริง ๆ ยังคงเป็นความคิดที่ถูกปลูกฝังกันมาจากบรรพบุรุษของเขานั่นเอง
ตัวละครในนิยายกำลังภายใน
แปดเทพอสูรมังกรฟ้า
พระชัยทิพ

พระชัยทิพ (Pra Chaiyathip) หรือมองกอยต่อ กษัตริย์แห่งราชวงศ์พม่าที่ปกครองอาณาจักรล้านนา ใน  พ.ศ. 2151 - 2156 รวมระยะเวลา 5 ปี พระองค์เป็นพระโอรสของเจ้าฟ้าสารวตี ปฐมวงศ์ของราชวงศ์พม่าในล้านนา
== อ้างอิง ==
ชาวพม่า
พระมหากษัตริย์ล้านนา
ราชวงศ์ตองอู
เจ้าพลศึกซ้ายไชยสงคราม

พระเจ้าพลศึกซ้ายไชยสงคราม ทรงเป็นเจ้าผู้ครองนครน่าน องค์ที่ 42 และเป็นพระโอรสองค์ที่ 3 ในพระยาหน่อคำเสถียรไชยสงคราม เจ้าผู้ครองนครน่าน องค์ที่ 40 ต่อมาในปี พ.ศ. 2146 เจ้าฟ้าสารวตี กษัตริย์พม่า โปรดเกล้าแต่งตั้งให้เป็น "เจ้าพระยาพลศึกซ้ายไชยสงคราม เจ้าผู้ครองนครน่าน " ทรงครองเมืองน่าน ระหว่างปี พ.ศ. 2146 - พ.ศ. 2158 รวมระยะเวลา 17 ปี ต่อมาในปี พ.ศ. 2158 กษัตริย์พม่าโปรดเกล้าแต่งตั้งให้เป็น พระเจ้าศรีสองเมือง พระเจ้านครเชียงใหม่ ทรงครองเมืองเชียงใหม่ ระหว่างปี พ.ศ. 2158 - พ.ศ. 2174 รวมระยะเวลา 17 ปี
==พระประวัติ==
เจ้าพลศึกซ้ายไชยสงคราม เป็นพระโอรสในพระญาหน่อคำไชยเสถียรสงคราม เจ้าเมืองน่าน ทรงครองราชย์เวียเชียงใหม่ใน พ.ศ. 2158-2174 ในกำกับของพม่าเป็นระยะเวลา 16 ปี เจ้าฟ้าสารวตีรับเป็นพระโอรสบุญธรรม และทรงเป็นเจ้าเมืองน่านมาก่อนที่พระองค์จะถูกตั้งให้เป็นพระเจ้าเชียงใหม่แทนที่พระช้อยซึ่งถูกประหารพระชนม์ชีพหลังจากกองทัพของพระเจ้าอะเนาะเพะลูนกษัตริย์พม่าตีเมืองเชียงใหม่แตก กองทัพพม่าเข้าควบคุมสถานการณ์ในเขตล้านนาจนถึงปี พ.ศ. 2159 จึงยกทัพกลับไป แต่กษัตริย์พม่ายังทรงประทับที่เชียงใหม่เพื่อทำการซ่อมแซมพระนคร จนแล้วเสร็จในปี พ.ศ. 2160 จึงเสด็จกลับหงสาวดี ในปี พ.ศ. 2171 พระเจ้าอะเนาะเพะลูนถูกลอบปลงพระชนม์และเกิดสงครามแย่งชิงบัลลังก์ขึ้น เจ้าพลศึกซ้ายไชยสงครามทรงคิดนำล้านนากลับมามีเอกราชอีกครั้งโดยประกาศเอกราชจากพม่า หลังจากพระเจ้าตาลูนขึ้นครองบัลลังก์อาณาจักรพม่าในปีถัดมาพม่าบุกตีนครเชียงใหม่อีก พระองค์ก็ถูกจับกุมไปไว้ที่กรุงหงสาวดีในปี พ.ศ. 2174
== อ้างอิง ==
เจ้าผู้ครองนครน่าน
พระมหากษัตริย์ล้านนา
สงครามเชชเนียครั้งที่สอง

สงครามเชชเนียครั้งที่สอง (Second Chechen War) หรือในระยะหลังเรียกว่าเป็น สงครามคอเคซัสเหนือ (War in the North Caucasus) เริ่มขึ้นตั้งแต่วันที่ 2 สิงหาคม ค.ศ. 1999 เมื่อกองกำลังอาสาจากแคว้นเชชเนียรุกรานดาเกสถาน ทหารฝ่ายรัฐบาลรัสเซียได้สนับสนุนกำลังทหารในดาเกสถานในการต่อสู้กับกลุ่มกบฏ ในวันที่ 1 ตุลาคม หลังจากเหตุการณ์การวางระเบิดห้องแถวในรัสเซีย ซึ่งรัสเซียกล่าวอ้างว่าเกิดจากการกระทำของกลุ่มแบ่งแยกดินแดนในเชเชน กองทัพรัสเซียจึงบุกเข้าไปในเชชเนีย จากการทัพดังกล่าวสิ้นสุดลงเมื่อรัสเซียสามารถยึดครองสาธารณรัฐเชเชนอิชเคเรีย นับเป็นการสิ้นสุดเอกราชโดยพฤตินัยของดินแดนดังกล่าว ถึงแม้ว่าสงครามดังกล่าวจะคล้ายกับว่าเป็นความขัดแย้งภายในสหพันธรัฐรัสเซีย แต่ก็มีนักรบจากต่างชาติเข้าร่วมรบเป็นจำนวนมาก
== อ้างอิง ==
== แหล่งข้อมูลอื่น ==
ช
สงครามในคริสต์ศตวรรษที่ 21
สงครามประกาศอิสรภาพ
คิตะกีวชู

คิตะกีวชู  เป็นนครที่ตั้งอยู่ในจังหวัดฟูกูโอกะ เป็นเมืองระหว่างทางจากโตเกียวไปเซี่ยงไฮ้ ท่าอากาศยานคิตะกีวชู เปิดเมื่อวันที่ 16 มีนาคม ค.ศ. 2006
 
นครในจังหวัดฟูกูโอกะ
นครที่ตั้งขึ้นโดยข้อบัญญัติรัฐบาล
เอี๊ยทิซิม

เอี๊ยทิซิม ตัวละครในนิยายกำลังภายในเรื่องมังกรหยก เป็นน้องร่วมสาบานของก๊วยเซ่าเทียน มีภรรยาชื่อเปาเสียะย้อ และมีลูกด้วยกันชื่อ เอี๊ยคัง และยังมีบุตรบุญธรรมชื่อ มกเนี่ยมชื้อ
ตัวละครในนิยายกำลังภายใน
มังกรหยก
Nhân vật trong Anh hùng xạ điêu#Dương Thiết Tâm
ก๊วยเซาเทียน

ก๊วยเซาเทียน เป็นตัวละครในนิยายกำลังภายในเรื่องมังกรหยก เป็นพี่น้องร่วมสาบานกับเอี๊ยทิซิม ถูกแม่ทัพกิมฆ่าตาย
ตัวละครในนิยายกำลังภายใน
มังกรหยก
Nhân vật trong Anh hùng xạ điêu#Quách Khiếu Thiên
射鵰英雄傳#次要人物
เชินเจิ้น

เชินเจิ้น ตามสำเนียงมาตรฐาน, ซำจั่น ตามสำเนียงกวั่งตง, ซิมจุ่ม ตามสำเนียงแต้จิ๋ว (; พินอินกวางตุ้ง: sam1 zan3) เป็นเมืองหลักที่อยู่ทางตะวันออกของชะวากทะเลแม่น้ำจูในมณฑลกวางตุ้งตอนใต้ สาธารณรัฐประชาชนจีน มีอาณาเขตทางใต้ติดกับฮ่องกง ตะวันออกเฉียงเหนือติดกับฮุ่ยโจว ตะวันตกเฉียงเหนือติดกับตงกว่าน และทางตะวันตกและตะวันตกเฉียงใต้ติดกับกว่างโจว จงชาน และจูไห่ ซึ่งเป็นอีกฝั่งของชะวากทะเล โดยใช้เขตแดนทางทะเลเป็นตัวแบ่งอาณาเขต
ภูมิทัศน์ของเชินเจิ้นเป็นผลมาจากเศรษฐกิจที่มีความคึกคัก ซึ่งเกิดจากการลงทุนระหว่างประเทศตามนโยบาย "การปฏิรูปเศรษฐกิจจีน" ใน ค.ศ. 1979 ตัวเมืองเป็นศูนย์กลางเทคโนโลยีระดับโลก โดยขนานนามว่าเป็น ซิลิคอนแวลเลย์ของจีน เป็นหนึ่งในเมืองที่เติบโตเร็วที่สุดในโลกในคริสต์ทศวรรษที่ 1990 ถึง 2000 และติดอันดับสองจาก "10 เมืองที่ควรเยี่ยมเยือนใน ค.ศ. 2019" โดย Lonely Planet
เชินเจิ้นมีฐานะเป็นนครอย่างเป็นทางการเมื่อปี ค.ศ. 1979 โดยนำชื่อมาจากอำเภอในอดีตที่มีสถานีรถไฟสุดท้ายที่จอดในจีนแผ่นดินใหญ่ในบริเวณรางรถไฟระหว่างเกาลูนกับกวางตุ้งใน ค.ศ. 1980 เชินเจิ้นกลายเป็นเขตเศรษฐกิจพิเศษแห่งแรกของจีน จากข้อมูลในปี ค.ศ. 2017 มีประชากรในเชินเจิ้นอยู่ที่ 12,905,000 คน แต่ตำรวจท้องถิ่นกับเจ้าหน้าที่ประเมินว่ามีประชากรอยู่ในเมืองประมาณ 20 ล้านคน เนื่องจากมีจำนวนผู้อยู่อาศัยในระยะสั้นจำนวนมาก รวมถึงผู้อพยพที่ไม่ลงทะเบียน ผู้โดยสาร ผู้มาติดต่องาน และผู้อยู่อาศัยชั่วคราว
เชินเจิ้นเป็นที่ตั้งของตลาดหลักทรัพย์เชินเจิ้นและสำนักงานใหญ่ของบริษัทข้ามชาติหลายแห่ง เช่น JXD, Vanke, Hytera, CIMC, SF Express, เซินเจิ้นแอร์ไลน์, Nepstar, Hasee, Ping An Bank, Ping An Insurance, China Merchants Bank, Evergrande Group, เทนเซ็นต์, ZTE, OnePlus, หัวเว่ย, DJI และ BYD เชินเจิ้นจัดอยู่ในอันดับที่ 9 ในดัชนีศูนย์การเงินทั่วโลก (Global Financial Centres Index) ใน ค.ศ. 2019 และมีท่าคอนเทนเนอร์ที่คึกคักที่สุดอันดับ 3 ของโลก
== ดูเพิ่ม ==
เขตการปกครองของประเทศจีน
เศรษฐกิจจีน
แม่น้ำจู
== หมายเหตุ ==
== อ้างอิง ==
== แหล่งข้อมูลอื่น ==
เว็บไซต์นครเชินเจิ้น
ShekouDaily: English Language News and Resources
WikiSatellite view of Shenzhen at Wikimapia
 
นครในมณฑลกวางตุ้ง
เขตเศรษฐกิจพิเศษในประเทศจีน
แคซ ฮายาชิ

แคซ ฮายาชิ (Kaz Hayashi; เกิด 2 มกราคม ค.ศ. 1973 ที่เซตางายะ โตเกียว) เป็นนักมวยปล้ำอาชีพ ชาวญี่ปุ่น ที่มีท่าทางเด็ด ๆ ที่ใช้ได้ น้ำหนัก 86 กิโลกรัม ส่วนสูง 173 เซนติเมตร
==ผลงาน==
All Japan Pro Wrestling
*All Asia Tag Team Championship (1 time) – with The Great Kosuke
*World Junior Heavyweight Championship (2 times)
*World Tag Team Championship (1 time) – with Satoshi Kojima
*AJPW Junior League (2006)
*AJPW Junior Tag League (2011) – with KAI
*AJPW Junior Tag League (2012) – with Shuji Kondo
*World's Strongest Junior Tag League (2002) - with Jimmy Yang
*World's Strongest Tag Determination League (2003) – with Satoshi Kojima
*Giant Baba Six Man Cup (2002) - with Keiji Mutoh & George Hines 
*January 3 Korakuen Hall Junior Heavyweight Battle Royal (2004, 2008)
Kaientai Dojo
*Strongest-K Championship (1 time)
Michinoku Pro Wrestling
*Central American Middleweight Championship (1 time)
Pro Wrestling Illustrated
*PWI ranked him #55 of the top 500 singles wrestlers in the PWI 500 in 2006
Pro Wrestling ZERO1-MAX
*NWA International Lightweight Tag Team Championship (1 time) – with Leonardo Spanky
Tokyo Sports
*Technique Award (2010)
Wrestle-1
*UWA World Trios Championship (1 time) – with Minoru Tanaka and Tajiri
*Wrestle-1 Tag Team Championship (2 times) – with Shuji Kondo (1) and Kotaro Suzuki (1)
*Tag League Greatest (2014) – with Shuji Kondo
==อ้างอิง==
==แหล่งข้อมูลอื่น==
Wrestle-1 profile 
Biography
นักกีฬาจากโตเกียว
นักมวยปล้ำอาชีพชายชาวญี่ปุ่น‎
ผู้ฝึกสอนมวยปล้ำอาชีพ